CELEX: 31973L0037
Language: el
Date: 1973-02-09 00:00:00
Title: Οδηγία 73/37/EOK της Επιτροπής της 9ης Φεβρουαρίου 1973 περί εφαρμογής του άρθρου 31 της οδηγίας του Συμβουλίου της 4ης Μαρτίου 1969 «περί εναρμονίσεως των νομοθετικών, κανονιστικών και διοικητικών διατάξεων που αφορούν το καθεστώς της τελειοποιήσεως προς επανεξαγωγή»

Avis juridique important

|

31973L0037

Οδηγία 73/37/EOK της Επιτροπής της 9ης Φεβρουαρίου 1973 περί εφαρμογής του άρθρου 31 της οδηγίας του Συμβουλίου της 4ης Μαρτίου 1969 «περί εναρμονίσεως των νομοθετικών, κανονιστικών και διοικητικών διατάξεων που αφορούν το καθεστώς της τελειοποιήσεως προς επανεξαγωγή»  

Επίσημη Εφημερίδα αριθ. L 077 της 26/03/1973 σ. 0048 - 0048 Ελληνική ειδική έκδοση: Κεφάλαιο 02 τόμος 1 σ. 0199  Ισπανική ειδική έκδοση: Κεφάλαιο 02 τόμος 2 σ. 0019  Πορτογαλική ειδική έκδοση : Κεφάλαιο 02 τόμος 2 σ. 0019 

ΟΔΗΓΙΑ ΤΗΣ ΕΠΙΤΡΟΠΗΣ της 9ης Φεβρουαρίου 1973 περί εφαρμογής του άρθρου 31 της οδηγίας του Συμβουλίου της 4ης Μαρτίου 1969 "περί εναρμονίσεως των νομοθετικών, κανονιστικών και διοικητικών διατάξεων που αφορούν το καθεστώς της τελειοποιήσεως προς  επανεξαγωγή"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία του Συμβουλίου της 4ης Μαρτίου 1969 περί εναρμονίσεως των νομοθετικών, κανονιστικών και διοικητικών διατάξεων που αφορούν το καθεστώς της τελειοποιήσεως προς επανεξαγωγή(1) όπως τροποποιήθηκε από την οδηγία του Συμβουλίου της 27ης Ιουνίου  1972(2), και ιδίως το άρθρο 31, παράγραφος 3,  Εκτιμώντας:  ότι σύμφωνα με τις διατάξεις του άρθρου 31, παράγραφος 1 της προαναφερομένης οδηγίας, τα Κράτη μέλη διαβιβάζουν στην Επιτροπή τις στατιστικές πληροφορίες που αφορούν το σύνολο των εργασιών της τελειοποιήσεως που πραγματοποιούνται στο έδαφός τους, ότι  σύμφωνα με την παράγραφο 3 του ανωτέρω άρθρου εφ' όσον στα πλαίσια της τελειοποιήσεως προς επανεξαγωγή ορισμένων προϊόντων, ειδικές ανάγκες το απαιτούν, δύνανται να θεσπισθούν, συμφώνως με τη διαδικασία που καθορίζεται στο άρθρο 28, παράγραφοι 2 και 3,  διατάξεις σχετικές με:  - την ανακοίνωση επί πλέον στοιχείων που συμπληρώνουν τις αναφερόμενες πληροφορίες στις προηγούμενες παραγράφους,  - την περιοδικότητα με την οποία οι εν λόγω πληροφορίες και τα συμπληρωματικά στοιχεία πρέπει να ανακοινούνται- ότι φαίνεται αναγκαίο να διατίθενται συμπληρωματικά στοιχεία που αφορούν το καθεστώς της τελειοποιήσεως προς επανεξαγωγή ορισμένων προϊόντων, και ιδίως των αυγών, και να δίδεται στην ανακοίνωση αυτών των στοιχείων η κατάλληλη περιοδικότητα- ότι οι διατάξεις της παρούσης οδηγίας είναι σύμφωνες με τη γνώμη της επιτροπής της τελειοποιήσεως προς επανεξαγωγή,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Για τα προϊόντα τα αναφερόμενα στο άρθρο 2, οι πληροφορίες που προβλέπονται στο άρθρο 31 της οδηγίας 69/73/ΕΟΚ της 4ης Μαρτίου 1969 που εκφράζονται σε εθνικό νόμισμα, πρέπει να παρέχονται σε αξία 1 000 μονάδων, κάθε φορά για περίοδο ενός  ημερολογιακού μηνός και πριν από το τέλος του επομένου μηνός.   Άρθρο 2  Οι διατάξεις του άρθρου 1 εφαρμόζονται:  α) στα εμπορεύματα τα εισαγόμενα υπό το καθεστώς της τελειοποιήσεως προς επανεξαγωγή και τα οποία, κατά το χρόνο της θέσεως σε ισχύ της οδηγίας αυτής, υπάγονται στις κατωτέρω δασμολογικές διακρίσεις του κοινού δασμολογίου:  04.05 A I β) 04.05 B I α) 1 04.05 B I α) 2 04.05 B I β) 1 04.05 B I β) 2 04.05 B I β) 3 35.02 A II α) 1 35.02 A II α) 2- β) στα παράγωγα προϊόντα που εξάγονται εκτός του τελωνειακού εδάφους της Κοινότητος και υπάγονται στις δασμολογικές διακρίσεις που μνημονεύονται στο στοιχείο α) εξαιρέσει εκείνων που υπάγονται στη δασμολογική διάκριση 04.05 A I β).   Άρθρο 3  Τα Κράτη μέλη θέτουν σε ισχύ τα αναγκαία μέτρα για να συμμορφωθούν προς την παρούσα οδηγία το αργότερο την 1η Μαρτίου 1973.   Άρθρο 4  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 9 Φεβρουαρίου 1973.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. Ν 58 της 8.3.1969, σ. 1.  (2) ΕΕ αριθ. Ν 151 της 5.7.1972, σ. 16.